recursal/SuperWikiNEXT-32B huggingface dataset:
**சாகைங்** மியான்மரின் சாகைங் பிரதேசத்தின் தலைநகராகும். இந்நகரம் மண்டலை நகரத்திலிருந்து 20 கிமீ தென்மேற்குத் திசையில் ஐராவதி ஆற்றின் கரையின் எதிர்புறத்தில் அமைந்திருக்கிறது. இங்கு பல தூபிக் கோவில்கள் மற்றும் புத்த மடங்கள் நிறைந்து உள்ளது. அதனால் இந்நகரம் ஆன்மிகம் மற்றும் புத்த மடங்களின் முக்கிய கேந்திரமாகவும் உள்ளது. ஐராவதி ஆற்றின் கரைகளுக்கு இணையாக புத்த மடங்கள் மற்றும் தூபிக் கோவில்கள் அமைந்துள்ளது.

வரலாறு
------

சாகைங் இராச்சியத்தின் தலைநகரமாக இருந்தது (1315-1364), பகான் வம்சத்தின் வீழ்ச்சிக்குப் பிறகு தோன்றிய சிறிய இராச்சியங்களில் இதுவும் ஒன்று, திஹாதுவின் மகன்களில் ஒருவரான அத்திங்கியா தன்னை மன்னராக நிலைநாட்டினார்.  அவா காலத்தின் போது (1364-1555), இந்த நகரம் இளவரசர் அல்லது மூத்த இளவரசர்களின் பொதுவான நகரமாக இருந்தது. 1760 ஆண்டு முதல் 1763 ஆண்டு வரையிலும் நாங்க்டாங்கி அரசரின் ஆட்சியில் இந்த நகரம் சிறிது காலத்திற்கு அரச தலைநகரமாக இருந்தது. 

8 ஆகத்து 1988 அன்று, சாகைங் ஆர்ப்பாட்டங்களின் தளமாக இருந்தது. போராட்டம் படுகொலைகளில் முடிவுற்றது, இதில் 300 பொதுமக்கள் கொல்லப்பட்டனர்.

படக்காட்சியகம்
--------------

* 
* 
*

மேலும் பார்க்க
--------------

* சாகைங் பிரதேசம்
* மியான்மரின் நிர்வாகப் பிரிவுகள்

மேற்கோள்கள்
-----------

1. ↑  George Coedès (1968). Walter F. Vella. ed. *The Indianized States of south-east Asia*. trans.Susan Brown Cowing. University of Hawaii Press. பன்னாட்டுத் தரப்புத்தக எண்:978-0-8248-0368-1.
2. ↑  "Irrawaddy article 1997". 2010-10-04 அன்று மூலம் பரணிடப்பட்டது. 2017-12-26 அன்று பார்க்கப்பட்டது.

வெளிப்புற இணைப்புகள்
--------------------
சங்க காலத்தில் மருத்துவம் செய்து கொள்ளும் ஊர்கள் சில இருந்தன. சங்க கால அரசர்கள் பலர் அந்த இடங்களில் இருந்து உயிர் நீத்திருக்கிறார்கள். துஞ்சினார் என்றால் வருஞ்சாவு வந்து உயிர் நீத்தார் என்பது பொருள். அவ்வூர்களில் இருந்த மருத்துவர்கள் யார் எனத் தெரியவில்லை.  அரசன் மருத்துவம் செய்யப்படாமல் உயிர் நீத்தான் என்று கொள்வதற்கில்லை. எனவே அரசன் உயிர் நீத்த ஊர் மருத்துவ மனை இருந்த ஊர்.

* 'பள்ளி' என்னும் சொல் இந்தச் சொல்லாட்சிகளில் மருத்துவக் கல்விக்கூடங்களைக் குறிக்கும்.

இலவந்திகைப்பள்ளி

சோழன் இலவந்திகைப்பள்ளித் துஞ்சிய நலங்கிள்ளி சேட்சென்னி, பாண்டியன் இலவந்திகைப்பள்ளித் துஞ்சிய நன்மாறன் ஆகியோர் உயிர் நீத்த இடம்.
குராப்பள்ளி

சோழன் குராப்பள்ளித் துஞ்சிய கிள்ளிவளவன், சோழன் குராப்பள்ளித் துஞ்சிய பெருந்திருமாவளவன் ஆகியோர் உயிர் நீத்த இடம்.
குளமுற்றம்

சோழன் குளமுற்றத்துத் துஞ்சிய கிள்ளிவளவன் உயிர் நீத்த இடம்.
கூடகாரம்

பாண்டியன் கூடகாரத்துத் துஞ்சிய மாறன்வழுதி உயிர் நீத்த இடம்.
கோட்டம்பலம்

சேரமான் கோட்டம்பலத்துத் துஞ்சிய மாக்கோதை உயிர் நீத்த இடம்.
சிக்கற்பள்ளி

சேரமான் சிக்கற்பள்ளித் துஞ்சிய செல்வக்கடுங்கோ வாழியாதன் உயிர் நீத்த இடம்.
சித்திரமாடம்

பாண்டியன் சித்திரமாடத்துத் துஞ்சிய நன்மாறன் உயிர் நீத்த இடம்.
வெள்ளியம்பலம்

பாண்டியன் வெள்ளியம்பலத்துத் துஞ்சிய பெருவழுதி உயிர் நீத்த இடம்.

அடிக்குறிப்பு
-------------

1. ↑  மருத்துவன் நல்லச்சுதனார், உறையூர் மருத்துவன் தாமோதரனார் போன்றோர் இருந்திருக்கிறார்கள்.
**தமிழீழ வனவளப் பாதுகாப்புப் பிரிவு** என்பது இலங்கை இனப்பிரச்சினையின் காரணமாக எழுந்த போர்ச் சூழ்நிலையாலும், தமிழீழத்தின் நிலப்பகுதியில் அத்துமீறிய காடழிப்பைத் தடுக்கவும், ஏற்கனவே இராணுவத்தின் எறிகணை வீச்சில் மரங்கள் சரிந்தும், இராணுவப் பாதுகாப்பு என்ற பெயரில் காப்பரண்களுக்கும், பதுங்குக் குழிகளுக்கும், இராணுவ வேலிகளுக்குமென எண்ணற்ற மரங்கள் வெட்டப்பட்டு காடழிக்கப்பட்ட நிலையில் அப்பகுதிகளில் மீள்வனமாக்கல் நடவடிக்கைகளை மேற்கொள்ள வேலுப்பிள்ளை பிரபாகரன் பணிப்புரையின் காரணமாகத் தொடங்கப்பட்ட பிரிவாகும்.

மரம் நடும் பணிகள்
-----------------

இந்தத் தமிழீழ வனவளப் பாதுகாப்புப் பிரிவு 1994ஆம் ஆண்டு தொடங்கப்பட்டது. அதே ஆண்டு 340 ஏக்கர் பரப்பளவு கொண்ட நிலப்பரப்பில் ஆயிரக்கணக்கான தேக்கு, சமண்டலை, மலை வேம்பு போன்ற மரங்களை நடுகை செய்தது.
1994 தொடக்கம்முதல் 2005வரை 1,55,200 பல்வகைப்பட்ட மரக்கன்றுகள் நடப்பட்டு பராமரிப்பு செய்யப்பட்டது.

இவற்றையும் பார்க்கவும்
----------------------

* தமிழீழ விடுதலைப் புலிகளின் உள் கட்டமைப்பு

குறிப்புகள்
-----------

1. ↑  தமிழீழம் நான் கண்டதும் என்னைக் கண்டதும்,ஓவியர் புகழேந்தி. பக் .158,159,160.
**தேவதாஸ்** 1937 ஆம் ஆண்டு வெளிவந்த தமிழ்த் திரைப்படமாகும். "நியூ தியேட்டர்ஸ்" எனும் பட நிறுவனம் தயாரித்து, பி. வி. ராவ், இயக்கத்தில் வெளிவந்த இத்திரைப்படத்தில் பி. வி. ராவ், டி. எஸ். கிருஷ்ண ஐயங்கார் மற்றும் பலரும் நடித்துள்ளனர்.

உப தகவல்
--------

"தேவதாஸ்" என்ற தலைப்பில், பல மொழிகளில், பல படங்கள் வெளிவந்துள்ளன. பேசும் படங்களில் முதலில் 1935 ஆம் ஆண்டு வங்காள மொழியில் இத்திரைப்படம் வெளியானது. சரத் சந்திர சட்டெர்ஜி என்ற வங்காள நாவலாசிரியரின் கதையே திரைப்படமாக ஆக்கப்பட்டது. இதே திரைப்படம் இந்தி மொழியில் கே. எல். சைகால் நடிப்பில் தயாரிக்கப்பட்டு, இத்திரைப்படம் தமிழில் மொழிமாற்றம் செய்யப்பட்டு வெளியானது. அத் திரைப்படத்துக்காக சைகால் தமிழில் பாடிய இரண்டு பாடல்கள் வெளி இணைப்புகள் பகுதியில் கொடுக்கப்பட்டுள்ளன.

இதே கதையை வைத்து 1936 ஆம் ஆண்டு நியூ தியேட்டர்ஸ் என்ற நிறுவனம் இந்தத் திரைப்படத்தைத் தமிழில் தயாரித்து 1937 ஆம் ஆண்டு வெளியிட்டது.

இதே தேவதாஸ் தலைப்பில் 1953 ஆம் ஆண்டு தமிழில் மீண்டும் ஒரு படம் வெளியாகி வெற்றி பெற்றது.

மேற்கோள்கள்
-----------

1. 1 2  "1937 இல் வெளியான படப்பட்டியல்". www.lakshmansruthi.com (தமிழ்) - 2007. 19 சனவரி 2021 அன்று மூலதளத்திலிருந்து பரணிடப்பட்டது எடுக்கப்பட்டது. 19 சனவரி 2021 அன்று பார்க்கப்பட்டது.

வெளி இணைப்புகள்
---------------

* யூடியூபில் கூவியே பாடுவாய் கோமள கிளியே - தேவதாஸ் 1935 படத்திற்காக கே. எல். சைகால் பாடிய பாடல்.
* யூடியூபில் மதன் ஏவும் கணையால் மகா மோகம் - தேவதாஸ் 1935 படத்திற்காக கே. எல். சைகால் பாடிய மற்றொரு பாடல்.
**சாகேதராமன்** (Saketharaman) (பிறப்பு: 1982 நவம்பர் 24) இவர் இந்தியாவில் கர்நாடக இசையின் சிறந்த இசைக்கலைஞர்களில் ஒருவராவார். இவர் பத்ம பூசண் சிறீ லால்குடி ஜெயராமனின் பிரதம சீடருமாவார்.  மறைந்த திருவரங்கம் கிருட்டிணமூர்த்தி என்பவரிடம் தனது நான்கு வயதில் கர்நாடக வாய்ப்பட்டினைக் கற்கத் தொடங்கினார். பின்னர் இவர் மறைந்த திருமதி. சாவித்ரி சத்தியமூர்த்தி. திருமதி கீதா ராஜாவி போன்றவர்களிடமிருந்து பல பாடங்கள் மற்றும் ஜாவாலிகளைக் கற்றுக்கொண்டார்.  இவர் தற்போது வித்வான் சிறீ நாகை முரளிதரனிடமிருந்து மும்மூர்த்திகளின் அரிய கீர்த்தனங்களையுகளையும், பாடல்களையும் கற்றுக்கொள்கிறார்.

இசையமைப்பாளர்
-------------

சாகேதராமனின் இசை நிகழ்ச்சிகளில் தவறாமல் இடம்பெறும் 100 க்கும் மேற்பட்ட பல்லவிகளை தானே சொந்தமாக இயற்றியுள்ளார்.  இவை அரிய தாளங்களில் இயற்றப்பட்டுள்ளன. "சப்தஸ்வரம் சப்தராகம் சப்த தாளம்", "அஷ்ட கௌலவாம்", "சுவராக்சரம்", "ரஞ்சனி மாலா", "பஞ்ச ரங்கா சேத்திரம்" போன்ற பல கருப்பொருள் பல்லவிகளில் சாகேதராமன் இசையமைத்துள்ளார். சாகேதராமன் ஒரு பிரபலமான பாடல்களின் இசையினை வழங்குகிறார். இவர் பல மீரா பஜனைகள், புரந்தரதாசர் தேவர்நாமங்கள், அன்னமாச்சார்யார், கனகதாசர், சதாசிவ பிரமேந்திரர் மற்றும் சுப்பிரமணிய பாரதியார் ஆகியோரின் பாடல்களை பாடி வருகிறார்.  பெங்களூர் கயானா சமாஜத்தில் சிறீ ஆதி சங்கராச்சாரியாரின் படைப்புகளின் முழுமையாக 2.5 மணி நேர இசை நிகழ்ச்சியை இவர் வழங்கினார்.

தனிப்பட்ட வாழ்க்கை
------------------

சாகேதராமனின் தாயார் விஜயா சந்தானம் வேதியியலில் முதுகலை பட்டதாரியாவார். இவர் சிறீ கிருட்டிண பிரேமி சுவாமிகளை பின்தொடர்பவராவார்.  இவரது தந்தை சந்தானம் ஒரு பட்டய கணக்காளராவார். இவரது மூத்த சகோதரி விசாகா ஹரி நன்கு அறியப்பட்ட ஹரிகத கலாட்சேப நிபுணராவார்.  இவரது மனைவி வித்யா ஒரு மருத்துவர். இந்த தம்பதியினர் சென்னையில் வசித்து வருகிறார்கள். இவர்களுக்கு ஒரு மகள் மற்றும் ஒரு மகன் உள்ளனர்.

மேற்கோள்கள்
-----------

1. ↑
2. ↑
3. ↑
4. ↑
5. ↑
6. ↑
7. ↑  "The raconteur's raga". 23 May 2008. 29 July 2018 அன்று பார்க்கப்பட்டது – www.thehindu.com வழியாக.
8. ↑  "From commerce to katha" (in en). *The Hindu*. .

வெளி இணைப்புகள்
---------------

* 

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* Europeana

 |
**தமிழீழத் தேசியத் தொலைக்காட்சி** தமிழீழ விடுதலைப் புலிகளின் அதிகாரபூர்வத் தொலைக்காட்சி சேவையாகும். இது கிளிநொச்சி நகரிலிருந்து ஒளிபரப்புச் செய்யப்பட்டது.இந்தத் தனது ஒளிபரப்பினை ஆகஸ்ட் 1 ம், 2005 இல் தென்கிழக்கு ஆசியாவில் தொடங்கியது.

2007 ம் ஆண்டு வரை சுந்தர் அவர்கள் பொறுப்பாக இருந்தார். 01.08.2007 தொடக்கம் 10.2008 வரை துளசிச்செல்வன் பொறுப்பாளராக இருந்தார். இறுதியாக திலகன் பொறுப்பு வகித்தார். 2008 மாவீரர் நாளுக்கு பிறகு தமிழீழத் தேசியத் தொலைக்காட்சி இயங்க முடியாத நிலமை ஏற்பட்டது.

பணி
---

இத் தொலைக்காட்சி ஈழ விடுதலையின் அவசியத்தை உலகளாவிய தமிழ் மக்களுக்கு எடுத்துச் செல்லும் பணியை செய்து வந்தது. இலங்கை இராணுவத்தின் படை முன்னெடுப்பு நடவடிக்கைகளை உடனுக்குடன் செய்தியாக வெளியிட்டு ஈழ மக்களின் பாதுகாப்பையும் உறுதி செய்து வந்தது. இத் தொலைக்காட்சியில். விடுதலைப் புலிகளின் நிதர்சனம், ஒளிவீச்சு போன்ற பிரிவுகளால் தயாரிக்கப்படும் குறும்படங்கள், ஆவணப்படங்கள், மாவீரர் காணொளிகள், படைத் தளபதிகளின் செவ்விகள் போன்றவை ஒளிபரப்பப்பட்டு வந்தன.

நிதர்சனம்
---------

### ஒளிவீச்சு

ஒளிவீச்சு என்ற பிரிவு பல நேரடி சமர்களை படம் பிடித்து வெளியிட்டு வந்தது. உண்மையான காட்சிப் பதிவின் மூலம் பல ஆவணத் திரைப்படங்களை வெளியிட்டு வந்தது. இப்பிரிவில் இருந்த போராளிகள் சண்டை நடக்கும் பொழுது சக போராளிகளுடன் இணைந்து படப்பிடிப்பு செய்து வந்தவர்கள். இவர்களுள் இசைப்பிரியாவும் ஒருவர்.

இவற்றையும் பார்க்கவும்
----------------------

* தமிழீழ விடுதலைப் புலிகளின் உள் கட்டமைப்பு
***ஆறாது சினம்***, ஶ்ரீ தேனான்டாள் பிலிம்ஸ் தயாரித்து அறிவழகன் எழுதி, இயக்கியக் குற்றம்-பரபரப்புத் தமிழ்த் திரைப்படமாகும். ஜீது ஜோசப்பின் மெமரீஸ் (2013) என்னும் மலையாளப் படத்தின் மறுவுருவாக்கத்தில் அருள்நிதி, ஐஸ்வர்யா ராஜேஷ், ஐஸ்வர்யா தத்தா ஆகியோர் முன்னனி கதாப்பாத்திரத்தில் நடித்துள்ளனர்.

நடிப்பு
-------

* அருள்நிதி (அரவிந்த்)
* ஐஸ்வர்யா ராஜேஷ் (மியா)
* ஐஸ்வர்யா தத்தா (வர்சா)
* ராதாரவி (மாவட்ட காவல்துறை அதிகாரி)
* அனுப்பமக் குமார் (சந்தோஷின் அண்ணன்)
* கௌரவ் நாராயணன் (பீட்டர்/சந்தோஷ்)
* துளசி (அரவிந்தின் அம்மா)
* ஆர். என். ஆர். மனோகர் (அமைச்சர்)
* ரோபோ சங்கர்
* சார்லி
* ரமேஷ் திலக் (மகிழுந்து ஓட்டுபவர்)
* ஆதிரா
* தீரத் ரத்தினம் (மாட்டுத்தாவணி சேகர்)

கதைக்களம்
---------

குடும்பத்தை இழந்த வேதனையால் குடிநோயாளியாக மாறிவிட்டவர் முன்னாள் காவல்துறை அதிகாரியான அரவிந்த் (அருள்நிதி). ஒரு தொடர் கொலை வழக்கைப் புலனாய்வு செய்யும் பொறுப்பை அவரிடம் ஒப்படைக்கிறார் மாவட்ட காவல்துறை அதிகாரி ராதாரவி. அமைச்சரின் எதிர்ப்பையும் மீறி ஒரு குடிகாரரிடம் ஏன் அந்த வழக்கை ஒப்படைத்தார்? கொலைகாரனை அருள்நிதி எப்படிக் கண்டுபிடிக்கிறார்? இந்தக் கொலை வழக்கு அவரது வாழ்க்கையில் மாற்றத்தை ஏற்படுத்தியதா, இல்லையா என்பதுதான் ஆறாது சினம் படத்தின் கதை.

வெளியீடு
--------

'தி இந்து' ஊடகத்தில் இப்படத்திற்கு 5ற்கு 3 எனத் தரமதிப்பீடு செய்யப்பட்டுள்ளது. 'நீளமான என்கவுன்ட்டர் காட்சி எரிச்சலை ஏற்படுத்தினாலும் அடுத்து வரும் காட்சிகளில் நிமிர்ந்து உட்கார வைக்கிறார் இயக்குநர் அறிவழகன்', 'இதுபோன்ற குறைகளை மீறி, அனைத்துத் தரப்பினருக்குமான த்ரில்லர் படமாக ஈர்க்கிறது ஆறாது சினம்' போன்றவை முக்கிய விமர்சனங்கள்.

மேற்கோள்கள்
-----------

1. ↑  ஆறாது சினம் - திரை விமர்சனம்
**சத்தீசா இராய்** (*Satheesha Rai*) என்பவர் ஓர் இந்திய பாரம் தூக்கும் ஒலிம்பிக் ஆண் விளையாட்டு வீர்ர் ஆவார். கர்நாடக மாநிலம் மங்களுர் இவருடைய சொந்த ஊராகும். 1999 ஆம் ஆண்டு இராய்க்கு அருச்சுனா விருது வழங்கப்பட்டது. மலேசியாவில் 1998 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் பங்கேற்று ஒரு தங்கப் பதக்கமும் இரண்டு வெள்ளிப் பதங்கங்களும் பெற்றார். 2002 ஆம் ஆண்டு மான்செசுட்டரில் நடைபெற்ற பொதுநலவாய விளையாட்டுப் போட்டிகளிலும் இரண்டு தங்கப் பதக்கங்களும் ஒரு வெண்கலப் பதக்கமும் வென்றார். ஆனால் தடை செய்யப்பட்ட உணவை உட்கொண்டார் என்ற காரணத்திற்காக பதக்கங்கள் பறிக்கப்பட்டன. ஆசிய விளையாட்டுப் போட்டிகள், பொதுநலவாய போட்டிகள், ஆசிய பளு தூக்கும் சாம்பியன் பட்டப் போட்டி மற்றும் தெற்காசிய விளையாட்டுப் போட்டிகள் உள்ளிட்ட 16 அனைத்துலகப் போட்டிகளில் நான் பங்கேற்றிருக்கிறேன். அந்தப் போட்டிகளில் கூட மருத்துவப் பரிசோதனைகள் அவசியமானவையாகும். அங்கெல்லாம் நான் சோதனைகளில் வெற்றி பெற்றேன். மான்செசுட்டருக்குப் புறப்படுவதற்கு முன்பு கூட இந்திய விளையாட்டு ஆணையம் என்னை மூன்று முறை பரிசோதனை செய்தது. ஆனால் எனக்கு வாழ்நாள் தடை விதிக்கப்பட்டது என்று இராய் தண்டனையைக் குறித்து அப்பொது கருத்து தெரிவித்தார்.

மேற்கோள்கள்
-----------

1. ↑  "COMMONWEALTH GAMES MEDALLISTS - WEIGHTLIFTING" (PDF). www.commonwealthweightlifting.com. 12 மார்ச் 2012 அன்று மூலம் (PDF) பரணிடப்பட்டது. 17 September 2010 அன்று பார்க்கப்பட்டது.
2. ↑  "India in Commonwealth Games". என்டிடிவி. 2010-09-20 அன்று மூலம் பரணிடப்பட்டது. 2019-02-04 அன்று பார்க்கப்பட்டது.
3. ↑  Bureau. "I am innocent, says Satheesha Rai". தி இந்து. 2003-08-05 அன்று மூலம் பரணிடப்பட்டது. 2019-02-04 அன்று பார்க்கப்பட்டது. Unknown parameter `|=` ignored (உதவி)
4. ↑  Agency, Press Trust of India. "Satheesha Rai handed life ban". Daily News and Analysis.
Leafy green, allium, and cruciferous vegetables are key components of a healthy diet
**சத்துணவு** என்பது மனித வளர்ச்சிக்கும், வாழ்க்கை நலத்திற்கும் வேண்டிய சத்துப்பொருள்களைத் தரத்திலும் அளவிலும் போதுமானபடி கொண்டுள்ள உணவாகும். இது சீருணவு அல்லது நலம் தரும் நல்லுணவு எனப்படும் உடலின் பல்வேறு வேலைகள் செவ்வனே நடப்பதற்குத் தேவையான சக்தியை அளிக்கவும் சீருணவு மிகவும் அவசியமாகும்.

உயிரானது, பல்வேறு செயல்களின் மூலமாகத் தன் வாழ்க்கைக்கும் வளர்ச்சிக்கும் தேய்ந்து போன உறுப்புகளைப் புதுப்பித்தலுக்கும் தேவையான சக்தியை பெற்றுப் பயன்படுத்துவதை விளக்கும் பிரிவு உணவியலாகும். உலகெங்கிலும் சத்துணவு இன்மையால், ஆயிரமாயிரம் குழந்தைகள் நோயினால் துன்புறுகின்றனர். உலகில் பெரும்பாலான குழந்தைகளுக்கும், கர்ப்பிணிகளுக்கும் மற்றும் பாலூட்டும் தாய்மார்களுக்கும் ஏற்படும் கொடிய நோய்கள் சத்துணவுக்கல்வியின் இன்றியமையமையை வலியுறுத்திக் கூறுகின்றன.

சத்துக்குறைவால் கருச்சிதைவு, குழந்தை இறந்து பிறத்தல், குழந்தைகள் போதிய வளர்ச்சியன்மை, மாலைக்கண்நோய், எலும்புகள் பலவீனமாய் காணப்படுதல், இரத்தசோகை போன்ற கொடிய நோய்களினால் பாதிக்கப்படுகின்றனர். சரிவிகித உணவில் 1. புரதச்சத்து 2. மாவுச்சத்து 3. கொழுப்புச் சத்து 4. உயிர்ச்சத்து 5. உப்புச் சத்து 6. நார்ப்பொருள் 7. தண்ணீர் ஆகியவையடங்கும்.

புரதம், மாவு, கொழுப்புச்சத்து ஆகியவை நம் உடம்பிற்கு சக்தியைக் கொடுப்பதுடன் மற்ற சில முக்கியப்பணிகளைச் செய்கின்றன. ஆனால், உயிர்ச்சத்து மற்றும் கொழுப்புச்சத்தும் சக்தியை கொடுப்பதில்லை ஆனால் உடலின் பல முக்கிய தொழில்களை காண்காணிக்கின்றன.

மேற்கோள்கள்
-----------

1. ↑  Lean, Michael E.J. (2015). "Principles of Human Nutrition". *Medicine* **43** (2): 61–65. doi:10.1016/j.mpmed.2014.11.009.
2. ↑  World Health Organization, Food and Agricultural Organization of the United Nations (2004). *Vitamin and mineral requirements in human nutrition* (2. ). Geneva: World Health Organization. பன்னாட்டுத் தரப்புத்தக எண்:978-9241546126. .
**தேவனாஞ்சேரி**  (ஆங்கிலம்: Devanancheri), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில்  கும்பகோணம் வட்டத்தில் இருக்கும் ஒரு கிராமம் ஆகும்.

அமைவிடம்
--------

தேவனாஞ்சேரி தஞ்சாவூரிலிருந்து வடக்கே 42 கிமீ தொலைவில் அமைந்துள்ளது. கும்பகோணத்தில் இருந்து 8 கி. மீ. தொலைவிலும் சென்னையில் இருந்து 282 கிமீ தொலைவிலும் அமைந்துள்ளது.அத்தியூர் (Athiyur)(2 கிமீ), கல்லூர் (3 கிமீ), நீரத்தநல்லூர் (3 கிமீ), திருநல்லூர் (1 கிமி) ஆகியவை அருகில் உள்ள கிராமங்கள்.தேவனாஞ்சேரி கிழக்கு நோக்கி திருவிடைமருதூர் வட்டம், தெற்கு நோக்கி கும்பகோணம் தாலுகா, மற்றும் தெற்கு நோக்கி வலங்கைமான் தாலுக்கா, கிழக்கு நோக்கி திருப்பணந்தாள் தாலுகா சூழப்பட்டுள்ளது.

மக்கள்தொகை
----------

2001 மக்கள்தொகை கணக்கெடுப்பின்படி, அத்தியூரில் 1376 ஆண்கள் மற்றும் 1361 பெண்கள் 2737 மொத்த மக்கள் தொகை ஆக இருந்தது.எழுத்தறிவு விகிதம் 68.07 ஆக இருந்தது.இது கும்பகோணம் சட்டமன்ற தொகுதியில், மயிலாடுதுறை நாடாளுமன்ற தொகுதியில் கீழ் வருகிறது.

விவசாயம்
--------

கிராம மக்கள் வருவாய் விவசாயம் சார்ந்து இருக்கிறது.விவசாயத்திற்கு "மண்ணியாறு" மற்றும் மோட்டார் (பம்புசெட்) போன்றவை நீர்ப்பாசனம் வழங்குகிறது. தேவனாஞ்சேரியில் நெல்,கோதுமை, பயிறு வகைகள், எள், நிலக்கடலை சவுக்கு மரம், பழங்கள், மிளகாய், வாழை மரம் மற்றும் கரும்பு பயிரிடப்படுகிறது.

கல்வி
-----

ஆரம்ப மற்றும் உதவி பெறும் நடுநிலை பள்ளி,மினர்வா ஆரம்ப மற்றும் மேல்நிலை பள்ளி கல்வி வழங்குகிறது.
கல்லூரிகள்: அன்னை கலை மற்றும் அறிவியல் அன்னை கல்லூரி முகவரி: கள்ளபுலியூர் கிராமம் கும்பகோணம் தஞ்சாவூர்.

எஸ்.கே.எஸ்.எஸ் கலை கல்லூரி முகவரி: திருப்பனந்தாள் கும்பகோணம் தஞ்சாவூர்.

மாஸ் கலை மற்றும் அறிவியல் கல்லூரி முகவரி:கள்ளபுலியூர் கிராமம் கும்பகோணம் தஞ்சாவூர்.

அரசு பொறியியல் கல்லூரி முகவரி: கள்ளபுலியூர் கிராமம் கும்பகோணம் தஞ்சாவூர்.

போக்குவரத்து
------------

கும்பகோணம் ரயில் நிலையம் தேவனாஞ்சேரி மிக அருகில் உள்ள ரயில் நிலையமாகும். எனினும் தஞ்சாவூர் ரயில் நிலையம் தேவனாஞ்சேரியின் அருகில் உள்ள பெரிய ரயில் நிலையமாகும், 44 கி.மீ. தொலைவில் உள்ளது.கிராம மற்றும் நகர பகுதி போக்குவரத்துக்கான முக்கிய பேருந்து முனையம் கும்பகோணத்தில் உள்ளது. தஞ்சாவூர் மற்றும் திருச்சியில் நவீன விமான நிலையங்கள் உள்ளது.

மேற்கோள்கள்
-----------

* அத்தியூர்
* Athiyur பரணிடப்பட்டது 2014-06-23 at the வந்தவழி இயந்திரம்

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
1783ன் **பாரிசு அமைதி உடன்படிக்கைகள்** என்பது, அமெரிக்கப் புரட்சிப் போரை முடிவுக்குக் கொண்டுவந்த ஒரு தொகுதி உடன்படிக்கைகளைக் குறிக்கும். 1783 செப்டெம்பர் 3ம் தேதி பெரிய பிரித்தானியாவின் அரசர் மூன்றாம் ஜார்ஜின் பிரதிநிதிகள், ஐக்கிய அமெரிக்க நாடுகளின் பிரதிநிதிகளுடன், பாரிசு உடன்படிக்கை (1783) எனப் பொதுவாக அறியப்படும் உடன்படிக்கை ஒன்றில் பாரிசில் கைச்சாத்திட்டனர். அத்துடன், பிரான்சின் அரசர் பதினாறாம் லூயியின் பிரதிநிதிகளுடனும், எசுப்பெயினின் அரசர் மூன்றாம் சார்லசின் பிரதிநிதிகளுடனும் **வெர்சாய் உடன்படிக்கைகள் (1783)** என அறியப்படும் இரண்டு உடன்படிக்கைகளிலும் வெர்சாயில் கைச்சாத்திட்டனர். முதல் நாள் நான்காம் ஆங்கில-டச்சுப் போரை முடிவுக்குக் கொண்டுவருவதற்கான ஒரு முதல்நிலை ஒப்பந்தம் ஒன்று டச்சுக் குடியரசின் பிரதிநிதிகளுடன் கைச்சாத்தானது. எனினும் இதன் இறுதி உடன்படிக்கை 1784 மே 20ம் தேதிவரை கைச்சாத்திடப்படவில்லை.

பிரித்தானியா தனது பதின்மூன்று குடியேற்றங்களை இழந்தது. அத்துடன் இத்தோல்வி முதலாவது பிரித்தானியப் பேரரசின் முடிவாகவும் அமைந்தது. ஐக்கிய அமெரிக்காவுக்கு எதிர்பார்த்ததற்கு மேலாகவே கிடைத்தது.. ஏனைய கூட்டாளிகளுக்கு குறிப்பிடத்தக்க பயன்கள் கிடைக்கவில்லை. பிரான்சு, ஏழாண்டுப் போரில் தான் பெற்ற தோல்விக்கு பிரித்தானியாவைப் பழிவாங்கியது. ஆனால், அது பெற்ற இலாபம் மிகக் குறைவே (தொபாகோ, செனகல், இந்தியாவில் சிறிய பகுதிகள்). ஆனால், பிரான்சின் நிதி இழப்பு மிகவும் அதிகம். ஏற்கெனவே நிதி நெருக்கடியில் இருந்த பிரான்சு போருக்காகவும் ஏராளமாகக் கடன் பெற்றதால் மேலும் நெருக்கடிக்கு உள்ளானது. இது 1780களின் நிதிப் பேரிடருக்குள் அதனை இட்டுச் சென்றது. வரலாற்றாளர்கள் இந்நிலைமையை பிரெஞ்சுப் புரட்சியுடன் தொடர்புபடுத்துவர். ஒல்லாந்து போரின் இறுதியில் எவ்வித இலாபத்தையும் பெற்றுக்கொள்ளவில்லை. எசுப்பெயினுக்குக் கலப்பு விளைவே ஏற்பட்டது. அவர்கள் பிரித்தானிய மேற்கு புளோரிடாவைக் கைப்பற்றியிருந்தனர். ஆனால் சிப்ரால்ட்டர் பிரித்தானியர் வசமே இருந்தது. நீண்ட கால நோக்கில் இப்புதிய பகுதியால் எவ்வித பயனும் இல்லை.

மேற்கோள்கள்
-----------

1. ↑  Richard Morris, *The Peacemakers: The Great Powers and American Independence* (1983)
2. ↑  Jack P. Greene; J. R. Pole (2008). *A Companion to the American Revolution*. John Wiley & Sons. பக். 527. .
3. ↑  Lawrence S. Kaplan, "The Treaty of Paris, 1783: A Historiographical Challenge," *International History Review,* Sept 1983, Vol. 5 Issue 3, pp 431-442
ரன்மசு உயனவில் உள்ள ஒரு குளம்
ரன்மசு உயனவில் உள்ள சக்வல் சக்கரம்
**ரன்மசு உயன** (*Ranmasu Uyana*, சிங்களம்: රන්මසු උයන) இலங்கையின் பண்டைக்காலத் தலைநகரான அனுராதபுரத்தில் இருந்த ஒரு பூங்கா ஆகும். *பொன்மீன் பூங்கா* எனப் பொருள்படும், 40 ஏக்கர் பரப்பளவில் அமைந்த இந்தப் பூங்கா இலங்கையின் கிறித்துவுக்கு முந்தியகால பூங்கா அமைப்புக் கலைக்கான சிறந்த எடுத்துக்காட்டாகத் திகழ்கிறது. வெஸ்ஸகிரிய என்னும் இடத்தில் காணப்பட்ட கல்வெட்டு ஒன்றின்படி இந்தப் பூங்காவுக்கான நீர் திஸ்ஸவாவியில் இருந்து கொண்டுவரப்பட்டு, பின்னர் இசுருமுனிய விகாரையைச் சுற்றியுள்ள நெல் வயல்களுக்கு நீர்பாய்ச்சப் பயன்படுத்தப்பட்டதாக அறியவருகின்றது.

இங்கே பாறையொன்றில் செதுக்கப்பட்ட ஆறு அடி விட்டம் கொண்ட பெரிய வட்டவடிவமான வரைபடம் ஒன்று காணப்படுகிறது. இது *சக்வல சக்ரய* அல்லது *பாவச் சக்கரம்* என அழைக்கப்படுகிறது. இது மனிதர்கள், வெளியுலகவாசிகளுடன் தொடர்புகொள்வதற்கான விண்ணகவாயில் (stargate) போன்றதொரு அமைப்பு என்ற கருத்தைச் சிலர் முன்வைத்தனர். ஆனாலும், தொல்லியல் ஆய்வாளர்கள் இதை முற்றிலுமாக மறுத்து இது ஒரு தொடக்ககால நிலப்படமாக இருக்கலாம் எனக் கருதுகின்றனர்.

மேற்கோள்கள்
-----------

1. ↑  Cooray, Nilan (2012). *The Sigiriya Royal Gardens: Analysis of the Landscape Architectonic Composition*. TU Delft. பக். 25–. பன்னாட்டுத் தரப்புத்தக எண்:9781480030978.
2. 1 2  "Stargate at Ranmasu Uyana". Sri Lanka Tourism Promotion Bureau. 10 March 2015 அன்று பார்க்கப்பட்டது.
3. ↑  Gunerathane, Malshan. "Ran Masu Uyana: Fact and fiction". *Daily News*. Sri Lanka: Associated Newspapers of Ceylon. 18 March 2015 அன்று பார்க்கப்பட்டது.
சங்க இலக்கியங்களில் குறிப்பிடப்பட்டுள்ள உடல்வித்தை விளையாட்டுகள் பல.

கயிறூர் பாணி
------------

கயிற்றில் ஏறி ஆடும் ஆட்டத்தைச் சங்கப்பாடல் கயிறு ஊர் பாணி எனக் குறிப்பிடுகிறது. 

வியலூர் விழாவில் இது நடைபெற்றது.   

மயில் ஒன்று மாம்பழத்தை உண்ணும்போது அது சுனையில் உதிர்ந்துவிட்டதாம். அந்தச் சுனைக்கு இறங்கிய மயில் அந்த நீரைப் பருகிற்றாம். அந்த நீரில் பழுத்த மிளகு, பலா ஆகியனவும் விழுந்து ஊறிக் கள்ளாக ஊறிக் கிடந்ததாம். எனவே மயில் தள்ளாடித் தள்ளாடி நடந்ததாம். இது இன்னிசை முழக்கத்துடன் ஆடுமகள் கயிற்றில் ஏறி, வியலூர் விழாவில், ஆடுவது போல இருந்ததாம்.

சென்னியர் ஆடல்
--------------

வையை ஆற்றில் நீராடிய மகளிர் இசைக் கருவிகள் முழங்க ஒருவர் தலைமேல் ஒருவராக நின்று வித்தைக் காட்டி விளையாடியிருக்கிறார்கள்.

வெறியுறு நுடக்கம்
-----------------

சேரநாட்டில் விளையாட்டுக் காட்டிய மகளிர் பனந்தோப்பில் பலவகையாக நடந்து காட்டியும், உடம்பை வளைத்து ஒசிந்து காட்டியும், வளைந்தாடியும் பலவகையாக வேடிக்கை காட்டியிருக்கிறார்கள்.

விசும்பமர் ஆடல்
---------------

மதுரையில் திருமண வீடு ஒன்றில் கொண்டிமகளிர் விளக்கொளியில் விளையாட்டுக் காட்டினர். விளக்கொளி படாத இருளில் அவர்களின் கால்கள் இருந்ததால் அவர்களது ஆட்டம் விசும்பில் ஆடுவதுப் போல இருந்தது.

இவற்றையும் பார்க்க
------------------

* சங்ககால விளையாட்டுகள்

அடிக்குறிப்பு
-------------

1. ↑  
   

வியலூர்ச்   

சாறுகொள் ஆங்கண் விழவுக்களம் நந்தி   

அரிக்கூட்டு இன்னியம் கறங்க ஆடுமகள்   

கயிறூர் பாணியின் தளரும் - குறிஞ்சிப்பாட்டு 191-194
2. ↑  
   

கழைபாடு இரங்க, பல்லியம் கறங்க,   

ஆடுமகள் நடந்த கொடும்புரி நோன்கயிறு – நற்றிணை 95
3. ↑  
    

புரிநரம்பு இன்கொளைப் பகல்பாலை ஏழும்  

எழூஉப்புணர் யாழும் இசையும் கூடக்  

குழல் அளந்து நிற்ப, முழவு எழுந்து ஆர்ப்ப,  

மன்மகளிர் சென்னியர் ஆடல் தொடங்க - பரிபாடல் 7-77முதல் 80
4. ↑  
   

தூ இரும் போந்தைப் பொழில் அணிப் பொலிந்து  

இயலினர் ஒல்கினர் ஆடும் மடமகள்  

வெறியுறு நுடக்கம் - பதிற்றுப்பத்து 51
5. ↑  
   

மணம் புணர்ந்து ஓங்கிய அணங்குடை நல்லில்  

ஆய்பொன் அவிர்தொடிப் பாசிழை மகளிர்  

ஒண்சுடர் விளக்கத்துப் பலருடன் துவன்றி  

நீல்நிற விசும்பில் அமர்ந்தனர் ஆடும்  

வானவ மகளிர் மானக் கண்டோர்  

நெஞ்சு நடுக்குறூஉம் கொண்டி மகளிர் - மதுரைக்காஞ்சி 578-583
விடுதி, குடியிருப்பு, சில்லறை விற்பனை in மெரைன் லைன்ஸ் , மும்பைவார்ப்புரு:SHORTDESC:விடுதி, குடியிருப்பு, சில்லறை விற்பனை in மெரைன் லைன்ஸ் , மும்பை
**இந்தியா கோபுரம்** (*India Tower*) 126 மாடிகளைக் கொண்டு அமைக்கப்படவிருக்கும் ஒரு வானளாவிய கட்டிடமாகும். இது முன்பு "ஹயாட் பார்க் கோபுரம்" (*Park Hyatt Tower*) என அழைக்கப்பட்டது. "டைனமிக்ஸ் பல்வாஸ் கோபுரம்" (*Dynamix Balwas Tower*) "டிபி கோபுரம்" (*DB Tower*) எனவும் அழைக்கப்படுகிறது. இதன் உயரம் 700-மீட்டர் (2,300 அடி) ஆகும். இதன் கட்டுமானம் மும்பையில் 2010 ஆம் ஆண்டு ஆரம்பிக்கப்பட்டது. காட்டுமானப்பணி 2011 ல் நிலுவையில் வைக்கப்பட்டது.. திட்டப்படி இது 2016-இல் முடிக்கப்பட வேண்டும். துபாயில் உள்ள புர்ஜ் கலிஃபாவிற்கு பிறகு இதுவே உலகின் இரண்டாவது உயரமான கோபுரமாக இருக்கும்.

மேற்கோள்கள்
-----------

1. ↑  "Showing Unity In Diversity". Businessworld.in. 2010-07-17. 2010-07-21 அன்று மூலம் பரணிடப்பட்டது. 2011-02-02 அன்று பார்க்கப்பட்டது.
2. ↑  "India Tower". Skyscraperpage. 11 April 2011 அன்று பார்க்கப்பட்டது.
3. 1 2  "CTBUH Tall Buildings Database". CTBUH. 2011-02-19 அன்று மூலம் பரணிடப்பட்டது. 2011-01-19 அன்று பார்க்கப்பட்டது.
**சங்க இலக்கியத்தில் புள்ளின விளக்கம்** என்னும் நூல், பி. எல். சாமி என்கிற பி. லூர்துசாமி எழுதி, 1976ஆம் ஆண்டு, திருநெல்வேலி தென்னிந்திய சைவசைத்தாந்த நூற்பதிப்புக் கழகத்தால் வெளியிடப்பட்டது. இந்நூலின் ஆசிரியர் சங்க இலக்கியத்தில் பறவைகளைப் பற்றி கூறப்பட்டுள்ள செய்திகளைத் திரட்டி, அவை பற்றிய தன்னறிவையும், தற்கால மக்களின் நேரடியான அறிவையும், ஆங்கில, பிற மொழி நூல்களில் கூறியுள்ள குறிப்புகளையும் ஒப்பிட்டுத் தொகுத்து இந்நூலை ஆக்கியுள்ளார். பறவைகளின் தோற்றம், வாழிடங்கள், உணவு, வாழ்முறைகள் முதலியன பற்றியஅரிய செய்திகள் இந்நூலில் உள்ளன. பறவையினங்களின் தமிழ்ப்பெயர்களும், அவற்றிற்கான ஆங்கிலப் பெயர்களும், அறிவியல் வகைப்பாட்டுப் பெயர்களும் தந்துள்ளார். சங்க இலக்கியத்தில் காணப்படும் மொத்தம் 62 பறவைகளைப் பற்றியதே இந்நூல். மொத்தம் 387 பக்கங்கள் கொண்ட இப்புத்தகத்தில், 61 தமிழ் நூல்களை மேற்கோள்களாகவும், 26 ஆங்கில நூல்களைத் துணைநூல்களாகவும் சுட்டியுள்ளார். இதே நூல் பின்னொரு பதிப்பாக *சங்க இலக்கியத்தில் பறவையின விளக்கம்* என்னும் தலைப்பில் வெளியாகியது. இந்தப்பதிப்பு வெளியான ஆண்டு தெரியவில்லை. இந்நூலில் மொத்தம் 38 உள்பிரிவுகள் உள்ளன. இதுவே தமிழில் பறவைகளைப் பற்றி, சங்க இலக்கியச் செய்திகளையும் தற்கால பறவையியல் கருத்துக்களையும் சேர்த்துத் தரும் முதல் நூல்.
சங்ககாலத்தில் ஆடப்பட்ட நீச்சல் பந்தாட்டம் ஒரு திளைப்பு விளையாட்டு. நீர்ப் பந்தாட்டம் அன்று. நீராடும் காதலர் ஒருவர்மீது ஒருவர் பந்தை வீசிக்கொண்டனர். **பூநீர் பெய் வட்டம்** என்று அந்தப் பந்து கூறப்படுகிறது. பலவகை வண்ண நீர்களைத் தனித்தனிப் பந்துகளில் அடைத்து ஒருவர்மீது ஒருவர் வீசிக்கொள்வர். பந்து வீச்சு மோதியதும் உடையும் தன்மை உடையதாக இருக்கும். உடைந்ததும் உள்ளிருக்கும் வண்ணநீர் பந்து பட்டவர்மீது ஒழுகும். அதைக் கண்டு மகிழ்வர்.   

இக்காலத்தில் ஹோலிப் பண்டிகையின்போது வட இந்தியாவில் வண்ணப் பொடிகளைத் தூவி விளையாடுவர். தமிழ்நாட்டில் தேர்த்திருவிழா முடிந்ததும் சாமியைக் குடி விடும் நாளில் மஞ்சள் நீரை முறைமாமன், முறைமாமன் மகள் முதலானோர் மீது ஊற்றி விளையாடும் வழக்கம் இன்றும் உண்டு. இது இந்தப் பண்டைய விளையாட்டோடு ஒப்பு நோக்கத்தக்கது.

அடிக்குறிப்பு
-------------

1. ↑  
தாழ் நீர் இமிழ் சுனை நாப்பண் குளித்து, அவண்  

மீ நீர் நிவந்த விறலிழை, 'கேள்வனை  

வேய் நீர் அழுந்து தன் கையின் விடுக' என,  

பூ நீர் பெய் வட்டம் எறிய, புணை பெறாது  

அரு நிலை நீரின் அவள் துயர் கண்டு,  

கொழுநன் மகிழ் தூங்கி, கொய் பூம் புனல் வீழ்ந்து,  

தழுவும் தகை வகைத்து தண் பரங்குன்று. (பரிபாடல் 21)
2. ↑  
கண் ஆரும் சாயற் கழித் துரப்போரை  

வண்ண நீர் கரந்த வட்டு விட்டு எறிவோரும், (பரிபாடல் 11)
3. ↑  
உறைத்தும் செறுத்தும் உணர்த்துவானைப்  
 
புல்லாது ஊடிப் புலந்து நின்றவள்  

பூ எழில் வண்ண நீர் பூரித்த வட்டு எறிய, (பரிபாடல் 12)
**சாவித்திரி குணசேகரா** (*Savitri Goonesekere*) இலங்கையைச் சேர்ந்த ஒரு சட்ட வல்லுநர் மற்றும் கல்வியாளர்  ஆவார். இவர் குழந்தைகளின் உரிமைகள் குறித்த பன்னாட்டு நிபுணர்.

கல்வி
-----

சாவித்திரி குணசேகரா கொழும்பில் உள்ள மகளிர் கல்வியில் பட்டப்படிப்பினை முடித்தார். 1961ஆம் ஆண்டு பேராதனைப் பல்கலைக்கழகத்தில் சட்டப்படிப்பினை முடித்து 1962ஆம் அண்டு ஹார்வர்டு சட்டப்பள்ளியில் சட்டப்படிப்பில் முதுநிலைப் பட்டம் பெற்றார்.

தொழில்
------

1983-ல் இலங்கை திறந்த நிலைப் பல்கலைக்கழகத்தில் நியமிக்கப்பட்ட முதல் பெண் சட்டப் பேராசிரியை குணசேகரே ஆவார். இவர் 1999 முதல் 2002 வரை கொழும்பு பல்கலைக்கழகத்தின் முதல் பெண் துணைவேந்தராக  பணியாற்றினார். பின்னர் ஐக்கிய நாடுகள் அவையின் பொதுச் செயலாளரின் குழந்தைகளுக்கு எதிரான வன்முறை பற்றிய ஆய்வின் ஆசிரியர் குழுவில் பணியாற்றினார்.

சிறந்த எழுத்தாளரான குணசேகரே இலங்கையில் நவீன சட்டக் கல்வியின் பரிணாம வளர்ச்சியில் முக்கிய பங்கு வகித்தார். குடும்பச் சட்டம் மற்றும் குழந்தைத் தொழிலாளர் பிரச்சினைகள் குறித்த இவரது படைப்புகள் பின்வருவன: *இலங்கையில் குழந்தைத் தொழிலாளர்: கடந்த காலத்திலிருந்து கற்றல்* (ILO:1993); *குழந்தைகள், சட்டம் மற்றும் நீதி: ஒரு தெற்காசியக் கண்ணோட்டம்* (சேஜ்: 1998); *தெற்காசியாவில் வன்முறை, சட்டம் மற்றும் பெண்களின் உரிமைகள்* என்ற ஆசிரியராகவும் (சேஜ்:2004).

பிற நடவடிக்கைகள்
----------------

* குழந்தைகளுக்கு எதிரான வன்முறையை முடிவுக்குக் கொண்டுவருவதற்கான உலகளாவிய கூட்டு, வாரிய உறுப்பினராகவும் செயல்பட்டார்.

அங்கீகாரம்
----------

* 2008 – ஃபுக்குவோக்கா ஆசியப் பண்பாட்டுப் பரிசு
* 27 மார்ச் 2019 அன்று, இலங்கை நாடாளுமன்றத்தால் 12 பெண்களை மாற்றத்திற்கான ஒருவராக குணசேகர் கவுரவிக்கப்பட்டார்.

மேற்கோள்கள்
-----------

1. ↑ . 21 September 2003.
2. ↑  "Emeritus Professor S W E Goonesekere". *University of Colombo, Sri Lanka* (ஆங்கிலம்). 2020-08-14 அன்று பார்க்கப்பட்டது.
3. ↑  ""Society has been regressing in its Attitude Towards Women" - Prof. Savitri Goonesekere". *CENWOR* (ஆங்கிலம்). 2018-03-08. 2020-08-14 அன்று பார்க்கப்பட்டது.
4. ↑  Board Global Partnership to End Violence Against Children.
5. ↑  "Savitri GOONESEKERE". *Fukuoka Prize* (ஆங்கிலம்). 2020-08-15 அன்று பார்க்கப்பட்டது.
6. ↑  "Parliament of Sri Lanka".

வெளி இணைப்புகள்
---------------

* ஆசிய வளர்ச்சி வங்கி

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
	+ 2

 |
| தேசிய | 
* ஜெர்மனி
	+ 2
* Israel
* United States
* யப்பான்
* நெதர்லாந்து

 |
| கல்விசார் | 
* CiNii

 |
| மற்றவை | 
* IdRef

 |
சிறிய மெழுகு அந்துப்பூச்சி (அக்ரோரியா கிர்செல்லா)
பெரிய மெழுகு அந்துப்பூச்சி
**மெழுகுப் புழுக்கள் (Waxworms)** என்பவை மெழுகு அந்துப்பூச்சிகளின் புழுக்கள் ஆகும். இது முனகும் அந்துப்பூச்சி குடும்பத்தைச் சேர்ந்ததாகும் (பிர்ரலிடே). இதில் இரண்டு நெருங்கிய தொடர்புடைய இனங்கள் வணிகரீதியாக இனப்பெருக்கம் செய்யப்படுகின்றன அவை - சிறிய மெழுகு அந்துப்பூச்சி (அக்ரோரியா கிரிஸல்லா) மற்றும் அதிக மெழுகு அந்துப்பூச்சி (கல்லேரியா மெல்லோனெல்லா) என்பவையாகும். இதில் மற்றொரு வகை இன லார்வாவின் பெயர் இந்திய உணவு அந்துப்பூச்சி (Plodia interpunctella), இந்த இனம் வணிக ரீதியாக கிடைக்கவில்லை. 

வயதுவந்த அந்துப்பூச்சிகள் சில நேரங்களில் "தேனீ பூச்சிகள்" என்று அழைக்கப்படுகின்றன.

மெழுகுப் புழுக்கள் நடுத்தர-வெள்ளை கம்பளிப் பூச்சிகளாகும் இவை கருப்பு-நிற கால்கள் மற்றும் சிறிய, கருப்பு அல்லது பழுப்பு தலைகள் கொண்டிருக்கும். இந்தக் கம்பளிப்புழுவை சிலர் மீன்பிடிப்பதற்குப் பயன்படுத்துவார்கள்.

காடுகளில், இவை தேனீக்களின் கூடுகளில் ஒட்டுண்ணிகள் போல் வாழ்கிறார்கள் மற்றும் அதன் கூட்டுப்புழுக்கள், மகரந்தம், தேனீக்களி ன்தோல் போன்றவற்றை சாப்பிடுகிறன. மேலும் தேன் மெழுகையும் உண்கின்றன மெழுகை உண்பதாலேயே இவை மெழுகுப் புழு என்ற பெயரைப் பெற்றன. தேனீ வளர்ப்பவர்கள் மெழுகுப் புழுக்களை தீங்குயிர்கள் என்று கருதுகின்றனர்.

நெகிழி சிக்கலுக்கான தீர்வு
--------------------------

இந்தப் பூச்சியின் தோற்றுவளரிகள் (லார்வா) நெகிழியைச் செரிக்கக்கூடிய விசித்திர இயல்பைப் பெற்றிருக்கின்றன என்பதை ஐரோப்பிய ஆய்வாளர்கள் கண்டறிந்திருக்கிறார்கள். இந்தப் புழு பாலித்தீனின் வேதிப் பிணைப்புகளை எளிதில் உடைக்கக்கூடியதாக இருக்கின்றது. ஸ்பானிய தேசிய ஆராய்ச்சிக் கழகத்தைச் சேர்ந்த ஃபெதெரிக்கா பெர்தோக்கீனி என்ற அறிவியலாளர் பல ஆண்டுகளுக்கு முன்பு இந்தப் பூச்சிகளின் விசித்திர இயல்புகளைத் தற்செயலாகக் கண்டறிந்தார். பெர்தோக்கீனியின் மனைவி ஒரு தேனீ வளர்ப்பாளர். தேனடைகளிலிருந்து பலமுறை புழுக்களைக் களைந்து ஒரு நெகிழி பையில் அவற்றைப் போட ஆரம்பித்தார். கூடிய விரைவிலேயே அந்தப் புழுக்களெல்லாம் நெகிழியை உண்டு அதனால், பைகளில் துளைகள் விழ ஆரம்பித்தன. இதைக் கண்டபிறகு தன் சகாக்களுடன் ஆய்வுகளை மேற்கொண்டார். அண்மையில் ‘கரண்ட் பயாலஜி’ என்ற ஆய்விதழில் அவர்கள் வெளியிட்ட ஆய்வுக்கட்டுரையில், அந்தப் புழுக்களால் நெகிழியை எப்படிச் செரிக்க முடிகிறது என்பதைக் குறித்து கண்டுபிடித்ததை விளக்கியுள்ளார்கள். உலகின் மிக மோசமான மாசுக்களில் ஒன்றான நெகிழி மேலும் மேலும் சேர்ந்துகொண்டே போவதை இந்தக் கண்டுபிடிப்பு தடுத்து நிறுத்தும் என்ற நம்பிக்கை தோன்றியிருக்கிறது.

மேற்கோள்கள்
-----------

1. ↑  Victoria, Department of Environment and Primary Industries,. "Wax Moth - A Pest of Combs and Honey Bee Products" (ஆங்கிலம்). 2017-04-27 அன்று மூலம் பரணிடப்பட்டது. 2017-04-26 அன்று பார்க்கப்பட்டது.CS1 maint: extra punctuation (link)
2. ↑  ஜோனா எங்கெல் ப்ரோம்விச் (16 மே 2017). "பிளாஸ்டிக் பிரச்சினைக்கு ஒரு தூரத்து ஒளி". *கட்டுரை*. தி இந்து. 21 மே 2017 அன்று பார்க்கப்பட்டது.
**பிறப்பிடச் சான்றிதழ்** (Nativity Certificate) இந்தியாவில் மாநில அரசுகள் வருவாய்த்துறை வாயிலாக வழங்கப்படும் சான்றிதழ் ஆகும். ஒருவர் தான் ஒரு இந்தியக் குடிமகன் என்பதை நிருபிக்க தேவையான தேசிய அல்லது மாநில அரசுகளின் அடையாள அட்டைகள் இல்லாத போது, பிறப்பிடச் சான்றிதழ் வேண்டி, மாநில அரசின் வருவாய்த் துறையினரிடம் விண்ணப்பிக்க வேண்டும். அவ்வாறு பிறப்பிடச் சான்றிதழ் கோரி விண்ணப்பிப்பவரின் குருதி தொடர்பான உறவினர்களான பெற்றோர் அல்லது தாத்தா-பாட்டிகள் போன்றோர் குறிப்பிட்ட இந்திய மாநிலத்தில் வாழ்ந்திருக்க வேண்டும்.

பிறப்பிடசான்றிதழ் இருந்தால் மட்டுமே கடவுச்சீட்டு, குடிமைப் பொருள் அட்டை, ஆதார் அட்டை, வாக்காளர் அட்டை மற்றும் மத்திய மாநில அரசுகளின் சலுகைகள் துய்க்க இயலும்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2015-03-13 அன்று மூலம் பரணிடப்பட்டது. 2015-03-04 அன்று பார்க்கப்பட்டது.

வெளி இணைப்புகள்
---------------

* பிறப்பிடச் சான்றிதழ் மாதிரி விண்ணப்ப படிவம் பரணிடப்பட்டது 2014-12-22 at the வந்தவழி இயந்திரம்
* மாதிரி பிறப்பிடச் சான்றிதழ் பரணிடப்பட்டது 2017-05-16 at the வந்தவழி இயந்திரம்
**சாவில் பிழைத்தல்** (Terminal lucidity) என்பது மிகவும் அரிதாகவும் எதிர்பாராமலும் நிகழ்வது ஆகும். கடுமையான நரம்பியல் நோயாலும், மன நோயினாலும் பாதிக்கப்பட்டு சாக இருக்கும் நோயாளிகளுக்கு, இறுதி நேரத்தில் எதிர்பாராத வகையில் நினைவு திரும்பி வரக்கூடிய நிலையும், மனமும் தெளிவு பெறுகிற நிலையும் ஏற்படுவது அரிதாக நிகழ்கிறது. மனச்சிதைவு, மூளைக் கட்டி, வாத நோய், கடும் காய்ச்சல், அல்சீமர் நோய் ஆகியவற்றினால் பாதிக்கப்பட்ட நோயாளிகளிடமும் இந்த எதிர்பாராத நல்ல திருப்பம் ஏற்படும் வாய்ப்புகள் உண்டு.
சாகும் தறுவாயில் ஒரு வாரக் காலத்தில் படிப்படி முன்னேற்றம் ஏற்படுவது உண்டு. சாகும் நிலையில் சில மணி நேரத்தில் இந்த தெளிவு நிலை ஏற்படுவதும் உண்டு.

இந்த வியக்கத்தக்க அரிய மருத்துவ நிகழ்வுகள் குறித்து உயிரியல் ஆராய்ச்சி அறிஞர் மைக்கேல் நேம் என்பவர் பல ஆய்வுக் கட்டுரைகளும் நூலும் எழுதியிருக்கிறார்.

இதனையும் பார்க்க
----------------

மைக்கேல் நேம் இணையத் தளம் பரணிடப்பட்டது 2017-10-28 at the வந்தவழி இயந்திரம்

மேற்கோள்
--------

1. ↑  Nahm, Michael; Greyson, Bruce; Kelly, Emily Williams; Haraldsson, Erlendur (2012). "Terminal lucidity: A review and a case collection". *Archives of Gerontology and Geriatrics* **55** (1): 138–42. doi:10.1016/j.archger.2011.06.031. பப்மெட்:21764150.
2. ↑
சங்ககால ஆடவர் பந்தாட்டத்தில் குறிப்பிடத் தக்கவை இரண்டு.

குணில்வட்டு
-----------

ஆஸ்திரேலியாவில் கி.பி. 2 ஆம் நூற்றாண்டு குணில்-வட்டு
குணிலால் அடிக்கப்பட்ட வட்டு குணில்வட்டு. மணிவட்டு உருண்டுக் கொண்டிருந்தது. அதனைக் குணிலால் அடித்தனர். அதனால் அந்த மணிவட்டு மேலும் வேகமாக உருண்டோடியது. இதுதான் இந்த விளையாட்டைப் பற்றிச் சொல்லப்படும் செய்தி. குணில் என்பது நுனி வளைந்திருக்கும் தடி. துரத்தல் என்பது தட்டி ஓட்டுதல்.  வளைந்த தடியால் உருளும் பந்தை அடித்தனர். 

இது இக்கால ஹாக்கி விளையாட்டைப் போல அக்காலத்தில் ஆடப்பட்ட விளையாட்டு. 

சேர மன்னர் இமயத்தில் வில் பொறித்த செய்தியை, ஆரிய மன்னர் இழிவுபடுத்திப் பேசிய செய்தியைக் கேட்ட செங்குட்டுவன் அவர்களுக்குப் பாடம் புகட்ட வடநாட்டின் மீது படையெடுத்துச் செல்லத் திட்டமிட்டிருந்தான். கண்ணகிக்குக் கல் இமயமலையிலிருந்து கொண்டுவரலாம் என்று கூறக் கேட்டதும் அவன் எண்ணத்துடிப்பு மேலும் வேகமாகப் பாய்ந்தது. இது உருள்கின்ற மணிவட்டைக் குணில் கொண்டு துரந்தாற் போல் வேகமாகச் சென்றது எனக் கூறப்பட்டுள்ளது.

வட்டுநா விளையாட்டு
------------------

வட்டைக் குணிலால் அடித்த குணில்வட்டு விளையாட்டைப் போல நாக்குப் போன்ற தடியால் வட்டை அடித்த விளையாட்டு **நாவட்டு விளையாட்டு** அல்லது **வட்டுநா விளையாட்டு**. குணில் விளையாட்டில் மணிவட்டை அடித்தனர். இந்த விளையாட்டில் அரக்கினால் சிவப்புப் புள்ளிகள் வைக்கப்பட்டிருந்த வட்டை அடித்தனர். குணில் விளையாட்டில் அடிக்கும் கோலாகக் குணில் பயன்படுத்தப்பட்டது. இந்த விளையாட்டில் நாக்கு போன்ற தடி பயன்படுத்தப்பட்டது. இக்காலக் கோல்ப் விளையாட்டில் இதுவோன்ற தடி பயன்படுத்தப்படுகிறது. இது சங்ககால **நாத்தடி விளையாட்டு**.  

வங்கம் போலக் கோடு வரையப்பட்ட ஆடுபுலி ஆட்ட விளையாட்டு சிறுபாடு விளையாட்டு. அரக்குப்புள்ளிப் பந்தை வட்டுநாவால் அடிப்பது ஓர் உடல்திற விளையாட்டு.

அரங்கு
------

இந்த விளையாட்டுகளைக் குறிப்பிட்ட அரங்கில் விளையாடுவர். அரங்கு இல்லாமல் வட்டு விளையாட முடியாது எனத் திருக்குறள் குறிப்பிடுகிறது.  எனவே இந்த இரு விளையாட்டுக்களும் வரையப்பட்ட அரங்கில் விளையாடப்பட்டது எனத் தெரிகிறது.

அடிக்குறிப்பு
-------------

1. ↑  வண்டியைத் துரத்தினான் என்னும்போது துரத்துதல் என்பது மாட்டைத் தட்டி ஓட்டுதலைக் குறிப்பதைக் காணலாம்.
2. ↑  
உருள்கின்ற மணி வட்டைக்   

குணில் கொண்டு துரந்ததுபோல்,   

‘இமய மால் வரைக் கல் கடவுள் ஆம்’   

என்ற வார்த்தை இடம் துரப்ப;   

ஆரிய நாட்டு அரசு ஓட்டி,   

அவர் முடித்தலை அணங்கு ஆகிய   

பேர் இமயக் கல் சுமத்தி,   

பெயர்ந்து போந்து; (சிலப்பதிகாரம், வாழ்த்துக்காதை, உரைப்பாட்டுமடை)
3. ↑  
வங்கா வரிப் பறைச் சிறு பாடு முணையின்,  

செம் பொறி அரக்கின் வட்டு நா வடிக்கும்  

விளையாடு இன் நகை (நற்றிணை 341)
4. ↑  "வங்கா வரிப்பாறை" என்னும் பாடல் பகுதிக்கு "வங்க வரிப்பாறை" என்னும் பாடப் பேதமும் உண்டு
5. ↑  
அரங்கு இன்றி வட்டு ஆடி அற்றே நிரம்பிய  

நூல் இன்றிக் கோட்டிக் கொளல். (திருக்குறள் 401)
**மெல்லினம்** என்பது பழந்தமிழ் இலக்கணங்களின் அடிப்படையில், தமிழில் உள்ள மெய்யெழுத்துகளின் மூன்று வகுப்புகளுள் ஒன்று. வல்லினம், இடையினம் என்பன ஏனைய இரண்டு வகுப்புகள். தொல்காப்பியமும், அதற்குப் பின்னர் எழுந்த நன்னூல் முதலிய தமிழ் இலக்கண நூல்களும், **ங், ஞ், ண், ந், ம், ன்** எனும் ஆறு எழுத்துகளையும் மெல்லின எழுத்துகள் என்கின்றன. இவை மெலிய ஓசை உடையவையாதலால் இப்பெயர் பெற்றன. இவற்றை *மெலி*, *மென்மை*, *மென்கணம்* என்னும் பெயர்களாலும் அழைப்பது உண்டு. "மெல்லென்று இசைப்பதாலும் மெல் என்ற மூக்கின் வளியால் பிறப்பதாலும் மெல்லெழுத்து எனப்பட்டது" என்பது தொல்காப்பியத்துக்கு உரை எழுதிய இளம்பூரணரின் விளக்கம்.

மொழியியலும், மெல்லினமும்
------------------------

### ஒலிப்பிறப்பு

தற்கால மொழியியலின்படி தமிழின் மெல்லின எழுத்துகள் எல்லா இடங்களிலும் மூக்கொலிகள் அல்லது மூக்கினம் என்ற வகைக்குள் அடங்குகின்றன. ஒலிப்பு முயற்சியின்போது, அண்ணக்கடை திறந்து, வாயறையிலிருந்து மூச்சுக்காற்று மூக்கின் வழியாக வெளியேறும்போது உண்டாகும் ஒலிகளே மூக்கொலிகள். மெல்லின எழுத்துகளின் ஒலிப்பிடம், ஒலிப்பு முறை ஆகியவை குறித்த தகவல்கள் பின்வருமாறு:

| எழுத்து | அதிர்வு | ஒலிப்பு முறை | ஒலிப்பிடம் |
| --- | --- | --- | --- |
| "ங"கரம் | அதிர்வுள்ள | மூக்கொலி | கடைநா இடையண்ணம் |
| "ஞ"கரம் | அதிர்வுள்ள | மூக்கொலி | இடைநா இடையண்ணம் |
| "ண"கரம் | அதிர்வுள்ள | மூக்கொலி | நாமடி |
| "ந"கரம் | அதிர்வுள்ள | மூக்கொலி | பல் |
| "ம"கரம் | அதிர்வுள்ள | மூக்கொலி | ஈரிதழ் |
| "ன"கரம் | அதிர்வுள்ள | மூக்கொலி | நுனிநா |

இன எழுத்துகள்
-------------

தமிழ் இலக்கண நூல்களின்படி ஒவ்வொரு வல்லின எழுத்துக்கும் ஒரு மெல்லின எழுத்து இன எழுத்தாக அமைகின்றது. **க**வும் **ங**வும், **ச**வும் **ஞ**வும், **ட**வும் **ண**வும், **த**வும் **ந**வும், **ப**வும் **ம**வும், **ற**வும் **ன**வும் இன எழுத்துகள். இவ்விணைகள் ஒவ்வொன்றினதும் பிறப்பிடம் ஒன்றாக இருப்பதாலேயே இவை இன எழுத்துகள் ஆகின்றன.

குறிப்புகள்
-----------

1. ↑  இளவரசு, சோம. 2009, பக். 43.
2. ↑  தொல்காப்பியம் எழுத்ததிகாரம், 2006, பக். 17.
3. ↑  கருணாகரன், கி. ஜெயா, வ. 2007. பக். 23, 24.

உசாத்துணைகள்
------------

* இளவரசு, சோம. *நன்னூல் எழுத்ததிகாரம்*, மணிவாசகர் பதிப்பகம், சென்னை, 2009.
* கருணாகரன், கி. ஜெயா, வ. *மொழியியல்*, மெய்யப்பன் பதிப்பகம், சிதம்பரம், 2007.
* கால்டுவெல், *திராவிட மொழிகளின் ஒப்பிலக்கணம்*, கோவிந்தன், கா. ரத்தினம், க. (தமிழாக்கம்), முல்லை நிலையம், சென்னை, 2004.
* *தொல்காப்பியம் எழுத்ததிகாரம் இளம்பூரணனார் உரை*, சாரதா பதிப்பகம், சென்னை, 2006.
* வரதராசன், மு. *மொழிநூல்*, தாயகம் வெளியீடு, சென்னை, 2007 (முதற்பதிப்பு 1947).

வெளிப் பார்வை
-------------

* மெல்லினம் பிறப்பு மூக்கொலி
**நா. கணபதி** (*N. Ganapathy*)(பிறப்பு 22 ஏப்ரல் 1936) என்பவர் ஓர் இந்திய அரசியல்வாதி ஆவார். இவர் தமிழ்நாடு மாநிலத்தின் முன்னாள் சட்டமன்ற உறுப்பினர் ஆவார். இவர் திராவிட முன்னேற்றக் கழகம் கட்சி சார்பாக தஞ்சாவூர் மாவட்டத்தில் பாபநாசம் சட்டமன்றத் தொகுதியில் 1971 சட்டமன்றத் தேர்தலில் போட்டியிட்டு வெற்றிபெற்றார். இவர் 1973 முதல் 1977 வரை தமிழ்நாடு சட்டமன்ற துணை சபாநாயகராகப் பணியாற்றினார்.

இவர் மீண்டும் திராவிட முன்னேற்றக் கழக கட்சி சார்பாக சென்னை மாவட்டத்தில் உள்ள மயிலாப்பூர் தொகுதியில் 1989 தேர்தலில் போட்டியிட்டு வெற்றிபெற்றார்.1988 முதல் 1991 வரையிலான காலத்தில் சட்டமன்ற உறுப்பினராகப் பணியாற்றினார். இவர் சிறந்த சட்ட வல்லுனர். பதி மற்றும் சுந்தரம் என்ற சட்ட நிறுவனத்தைத் தன் தலைமையின் கீழ் நடத்தி வந்தார். இந்நிறுவனத்தின் மூலம் சென்னை உயர்நீதிமன்றத்தில் பல வழக்குகளை நடத்தி வந்தார். இந்தியாவின் முன்னாள் சட்டத்துறை அதிபதி மற்றும் சட்டத்தலைமை அலுவலர் திரு. ஜி. ராமசாமியுடன் சென்னை உயர்நீதிமன்றத்தில் இணைந்து பணியாற்றியவர்.

மேற்கோள்கள்
-----------

1. ↑  "Tamil Nadu Legislative Assembly: Details of terms of successive Legislative Assemblies constituted under the Constitution of India". Government of Tamil Nadu. 2009-03-03 அன்று மூலம் பரணிடப்பட்டது. 2017-06-17 அன்று பார்க்கப்பட்டது.
2. ↑  "Tamil Nadu Legislative Assembly: Details of terms of successive Legislative Assemblies constituted under the Constitution of India". Government of India.
சூடான பொருளின் முன் நிற்கும் போது எப்படி வெப்பத்தை உணருகிறோமோ அதேபோல் பனிக்கட்டியின் முன் நிற்கும் போது குளிரை உணர்கிறோம். பனிக்கட்டிக்கும் நமக்குமிடையே வெப்பப் பரிமாற்றம் நிகழும் போது, நமது உடல் பெறுவதைவிட அதிக வெப்பத்தினை இழப்பதால் குளிராக உணர்கிறோம். இதுவே **பிறிவோஸ்ட் கோட்பாடு** (Prevost's heat exchange theory ) ஆகும்.

வெப்பக் கதிர் வீச்சு சூடான பொருட்களுக்கு மட்டுமே உரித்தான குணமன்று. தனிவெப்பக் கீழ்வரம்பினை (Absolute zero ) விட அதிக வெப்பநிலையிலுள்ள எல்லாப் பொருட்களும் வெப்பக் கதிர்வீச்சுடையன. சூடான ஒரு பொருள் பெறுவதைவிட அதிகக் கதிர்வீச்சினை வெளிவிடுவதால் அதன் வெப்ப நிலைக் குறைகிறது. இதன் காரணமாக அது குளிர்கிறது. வெப்பச் சமன் நிலையிலிருக்கும் ஒருபொருள், சுற்றுப் புறத்திலிருந்து எந்த அளவு கதிர்வீச்சினைப் பெறுகிறதோ அதேயளவு வெப்பத்தை கதிர்வீச்சினால் இழக்கிறது. எனவே அதன் வெப்பநிலை மாறுவதில்லை.

உசாத்துணை
---------

* Intermediate Heat-Arnold
* Prevost, P. (1791). Mémoire sur l'equilibre du feu. *Journal de Physique* (Paris), vol 38 pp. 314–322.

வெளியிணைப்புகள்
---------------

* 
*
**என். கே. செந்தாமரை கண்ணன்** (*N. K. Senthamarai Kannan*) என்பவர் இந்திய காவல்பணி அதிகாரி ஆவார்.

காவல் பணி
---------

செந்தாமரை கண்ணன் இந்தியாவின் தமிழ்நாட்டைச் சேர்ந்த ஒரு காவல்துறை ஆணையாளராவார். இந்திய காவல் சேவையில் காவல் துறை பொது ஆய்வாளராகவும் இவர் பணிபுரிந்துள்ளார். திருப்பூர் நகரத்தின் முதலாவது காவல் ஆணையாளர் என்ற சிறப்பு உரியவராக அறியப்படுகிறார். கே.விஜயகுமாரின் தலைமையில் சந்தனக் கடத்தல் குற்றவாளியான வீரப்பனை சுட்டுவீழ்த்த முயற்சித்த கோகூன் நடவடிக்கையில் உளவுத்துறையின் தலைமை தாங்கியதோடு சிறப்பு பணிக்குழு உளவாளியாகவும் இவர் பணியாற்றியுள்ளார். இவர் மேற்கொண்ட உளவு நடவடிக்கையை அடிப்படையாகக் கொண்டுதான் 2016 ஆம் ஆண்டு வீரப்பன் கொலை திரைப்படம் அமைந்துள்ளது.

கண்ணன் 1997-ஆம் ஆண்டு தொகுதி இந்திய காவல்துறை சேவை அதிகாரி ஆவார். ஆனால் 1989 ஆம் ஆண்டில் துணை காவல்துறை கண்காணிப்பாளராக மாநில காவல்துறைப் பணியில் நுழைந்தார். பின்னர் 2003 ஆம் ஆண்டில் இந்திய காவல் துறை அதிகாரியாக உயர்ந்தார்.

கல்வி
-----

செந்தாமரை கண்ணன் அமெரிக்கன் கல்லூரியில் பொருளாதாரம் பயின்றார். பின்னர் 1985 முதல் அதே கல்லூரியில் பொருளாதார உதவி பேராசிரியராகவும் பணிபுரிந்தார். 1989இல் தமிழ்நாடு மாநில காவல்துறை சேவையில் தேர்வாகி பணியில் சேரும் வரை அங்கு பணியாற்றினார்.

மேற்கோள்கள்
-----------

1. ↑  NA, NA (2011). *NEWS*. News. .
2. 1 2  "New IG assumes charge - The Hindu".
3. 1 2  "The spy who spiked Veerappan". *The Times of India*.
4. ↑  "Abducted 4-year-old traced to AP". *The New Indian Express*.
5. ↑  "N.K Senthamarai Kannan SPS/IPS,promoted as IG of Police,in Tamil Nadu Government". 2016-02-04 அன்று மூலம் பரணிடப்பட்டது. 2021-05-17 அன்று பார்க்கப்பட்டது.
6. 1 2  Staff Reporter. "Chief Minister declares open police commissionerate in Tirupur". *The Hindu*.
7. ↑  "Meet Senthamaraikannan, the supercop Shivarajkumar plays in Killing Veerappan". *The News Minute*.
8. ↑  "The end of Veerappan".
பெலிசில் உள்ள நீல துளை  

Dean's Blue Hole, Long Island, Bahamas
Watling's Blue Hole, San Salvador Island, Bahamas
 **நீல துளை** (Blue hole) என்பது ஒரு பெரிய கடல் குகை அல்லது புதைகுழி ஆகும், இது ஆற்று மணல்பரப்புகளிலும் அல்லது தீவுகளிலும்  காணப்படக்கூடிய கார்பனேட் படுகைப்பாறைகளினால் உருவானவை. நீல துளைகள் வழக்கமாக,தூய நீரின் அலைகள் ,கடல் அல்லது இரண்டும் கலந்த வேதிப்பொருட்களால் ஆனது . இதற்கு  உதாரணங்களாக தென் சீனக் கடல் (டிராகன் ஹோல்), பெலிஸ், பஹாமாஸ், குவாம், ஆஸ்திரேலியா (கிரேட் பேரியர் ரீஃப்) மற்றும் எகிப்து (செங்கடல்) போன்றவற்றை கூறலாம்.

தகவல்கள்
--------

நீல துளை என்பவை கடந்த பனிக்காலங்களில்(2 மில்லியன் ஆண்டுகளுக்கு முன்பு) உருவானவை.அப்பொழுதைய கடல் மட்டம் தற்போது இருக்கும் கடல் மட்டத்தின் அளவை விட 100 முதல் 120 மீட்டர் வரை குறைவாக இருந்தது. அப்பொழுது மழையினால்  ஏற்பட்ட மண் அரிப்புகளாலும், வேதியல்  கால்மாற்றத்தினாலும்  நிலப்பகுதிகளில்  சுண்ணாம்புக்கல் பர்ந்தது.ஆனால் இவை பனி யுகத்தின் முடிவில் மூழ்கிவிட்டன.

வாழ்க்கை வடிவங்கள்
------------------

பல வகையான படிமங்கள் நீல துளையில்  இருந்தன இதன் மூலம் நீல துளையில் பல உயிரினங்கள் வாழ்ந்தற்கான சாத்தியக்கூறுகள் காணப்படுகின்றன. இன்ன பிற வாழ்க்கை வடிவங்களும் இங்கு கண்டுபிடிக்கப்ப்ட்டன அதாவது கடல் வாழ்க்கை மற்றும் கடல் புதைபடிவங்கள் ஆகியவை.முதலை மற்றும் ஆமை புதைபடிவங்கள், ஆகியவை நீல துளைகளில் காணப்பட்டன.

சான்றுகள்
---------

1. ↑  Mylroie, J. E. Carew, J. L. and Moore, A. I. (1995), *Blue Holes: Definition and Genesis: Carbonates and Evaporites*, v. 10, no. 2, p. 225.
2. ↑  Keen, Cathy (December 3, 2007). "Fossils excavated from Bahamian blue hole may give clues of early life". University of Florida. ஜனவரி 14, 2014 அன்று மூலம் பரணிடப்பட்டது. April 24, 2016 அன்று பார்க்கப்பட்டது.

மேலும் படிக்க
-------------

* Schwabe, Stephanie; Carew, James L (2006). "BLUE HOLES: AN INAPPROPRIATE MONIKER FOR SCIENTIFIC DISCUSSION OF WATER-FILLED CAVES IN THE BAHAMAS". *The 12th Symposium on the Geology of the Bahamas and other Carbonate Regions*.. பார்த்த நாள்: 1 February 2017.

வெளிஇணைப்புகள்
--------------

* World's deepest blue hole found in South China Sea
* PBS TV program "Extreme Cave Diving"
* Bahamas Blue Holes Guide பரணிடப்பட்டது 2009-04-08 at the வந்தவழி இயந்திரம்
* Bahamas Introduction பரணிடப்பட்டது 2009-11-22 at the வந்தவழி இயந்திரம்
* The Blue Holes Foundation பரணிடப்பட்டது 2019-09-17 at the வந்தவழி இயந்திரம்
* Belize Audubon Society
* What's a Blue Hole? Explanation at the Bahamas Caves Research Foundation
**பிறீடெகார்ட் கிளாற்சிலே** (Fridegart Glatzle, 24 நவம்பர், 1920 - 14 மார்ச், 2015) யெர்மனிய செரமிக் பெண் கலைஞர் ஆவார். இவர் யெர்மனியின் ஸ்ருட்கார்ட் (Stuttgart) நகரைப் பிறப்பிடமாகவும், யெர்மனியின் கார்ள்ஸ்றூகே (Karlsruhe) நகரை வதிவிடமாகவும் கொண்டவர்.

கலை
---

இவர் அறுபதுகளில் பல் வேறு பொருட்களைப் பாவித்து, புதிய கலவைகளுடன் செரமிக்குக்கு ஒரு புதியபாதையைக் கண்டு பிடித்தார்.. இவர் 1951 இலிருந்து 1979 ஆண்டு காலப்பகுதிக்குள் தான் கடமையாற்றிய மயோலிக்கா (majolika ) என்ற செரமிக் (Ceramic) நிறுவனத்தில் உற்பத்தி செய்த செரமிக் வடிவங்களில் 1222 வடிவங்கள் தொடர் உற்பத்தி வடிவங்களாக பதிவு செய்யப்பட்டுள்ளன. இவரால் செய்யப்பெற்ற பூச்சாடிகளும், கோப்பைகளும், சட்டிகளும், சுவர் ஓடுகளும் இன்றும் விற்பனையில் உள்ளன. குறிப்பிட்ட சில அருங்காட்சியகத்தில் வைக்கப் பெற்றுள்ளன.

கல்வி
-----

இவர் சிறுவயதில் தான் ஒரு பாடகியாக வரவேண்டும் என்றே ஆசை கொண்டிருந்தார். இரண்டாவது உலகயுத்தமும், அதைத் தொடர்ந்த கடினமான வாழ்க்கையும் அவரது ஆசைக்குத் தடையாகி விட்டன. அதன் பின் அவரது தொழிற்கல்வி அவரை செரமிக் கலைஞராக்கியது. ஆனாலும் அவரது பாடவேண்டும் என்ற ஆர்வத்தால் ஒய்வு நேரங்களிலும், ஓய்வுக் காலங்களிலும் தேவாலயங்களில் பாடினார்.

குடும்பமும் வாழ்க்கையும்
------------------------

இவர் மற்றவர்களுக்கு உதவி செய்வதிலும் பெரும் ஆர்வம் கொண்டிருந்தார். இவரது நகரில் அகதிகள் முகாம் ஒன்று இருந்தது. அங்கு தானாகவே சென்று பல உதவிகள் செய்தார். அகதிகளாக இருந்த இலங்கைத் தமிழரும், ஆபிரிக்கரும் இவரை மம்மா (அம்மா) என்றும், கிராண்ட்மா (அம்மம்மா) என்றும் அன்போடு அழைத்தார்கள்.

பரிசுகள்
--------

இவரது தனித்துவமான தயாரிப்புகளுக்காக 1959 இல் சிறந்த கைவினையாளர்களுக்கான தேசியப் பரிசு வழங்கப் பெற்றது.

இவரது கைவினை பற்றிய தகவல்கள் அடங்கிய நூல்கள்
--------------------------------------------

* Fridegart Glatzle: Keramik aus 5 Jahrzehnten - Peter Schmitt
* Antiques & Collectibles
* Allgemeines Künstlerlexikon - A-Alanson

வெளி இணைப்புகள்
---------------

* [*தொடர்பிழந்த இணைப்பு*]
* Vase 9002 Entwurf Fridegart Glatzle Karlsruhe பரணிடப்பட்டது 2016-03-08 at the வந்தவழி இயந்திரம்
* Allgemeines Künstlerlexikon: A-Alanson
* Fridegart Glatzle: Keramik aus 5 Jahrzehnten; eine Ausstellung zum 80. Geburtstag der Kunsthandwerkerin mit Arbeiten aus Plochinger Privatbesitz, Johanniter- stift Plochingen, 10. Nov. 2000 bis 2. Januar 2001, [in der Staatlichen Majolika-Manufaktur, Karlsruhe (ab 29.11.2000)]

மேற்கோள்கள்
-----------



1. 1 2
2. ↑
3. ↑  Staatspreis Gestaltung Kunst Handwerk
ஆத்திரேலிய நேர வலயத்திற் குறித்து அறிய, காண்க ஆத்திரேலிய கிழக்கத்திய சீர்தர நேரம்.

**கிழக்கத்திய நேர வலயம்**  (*Eastern Time Zone*, **ET**, **கி.நே.வ**) ஐக்கிய அமெரிக்காவின் கிழக்குப் பகுதியில் அமைந்துள்ள 17 மாநிலங்களிலும் கனடாவின் சில பகுதிகளிலும் தென் அமெரிக்காவில் மூன்று நாடுகளிலும் பயன்படுத்தப்படுகிறது.

**கிழக்கத்திய சீர்தர நேரம்** (**EST**) பாவிக்கும் இடங்கள் முன்குளிர்/குளிர் காலங்களில் சீர்தர நேரத்தைப் பேணும்போது ஒருங்கிணைந்த பன்னாட்டு நேரத்திலிருந்து ஐந்து மணி நேரம் பின்தங்கி உள்ளனர் (ஒஅநே−05:00).

கோடை அல்லது இளவேனில் காலத்தில் பகல்பொழுதை சேமிக்கும் வண்ணம் **கிழக்கத்திய பகல்சேமிப்பு நேரம்** (**EDT**) பாவிக்கப்படும்போது ஒருங்கிணைந்த பன்னாட்டு நேரத்திலிருந்து நான்கு மணி நேரம் பின்தங்கி உள்ளனர் (ஒஅநே−04:00).

இந்த நேர வலயத்தின் வடக்குப் பகுதிகளில் மார்ச்சு மாதத்தின் இரண்டாம் ஞாயிறன்று விடிகாலை 2:00 மணிக்கு சீர்தர நேர கடிகாரங்கள் பகல்சேமிப்பு நேரம் 3:00 மணிக்கு முன்தள்ளப்படுகின்றன. இதேபோன்று நவம்பர் மாதத்தின் முதல் ஞாயிறன்று விடிகாலை 2:00 மணிக்கு பகல்சேமிப்பு கடிகாரங்கள் 1:00 மணி சீர்தர நேரத்திற்கு பின்தள்ளப்படுகின்றன. தென்பகுதிகளில் உள்ள பனாமா மற்றும் கரீபிய நாடுகளில் இத்தகைய பகல்சேமிப்பு நேரங்கள் பாவிக்கப்படுவதில்லை.
**சத்துவந்தாங்கல்** (Sattuvanthangal) இந்தியா, தமிழ்நாடு, திருவண்ணாமலை மாவட்டம், செய்யாறு வட்டத்தில் உள்ள கிராமம் ஆகும். இந்த கிராமமானது திருவண்ணாமலை மாவட்டத்தின், வெம்பாக்கம் ஒன்றியத்தில் உள்ள பஞ்சாயத்து கிராமத்தில் 64 கிராம பஞ்சாயத்து கீழ் அமைந்துள்ளது. இது பாலாறு நதி கரைக்கு வலது புறத்தில் அமைந்துள்ளது. சத்துவந்தாங்கல் என்ற வார்த்தை "சக்தி வந்து தாங்கள்", சொற்றொடர் அதாவது, "தேவி ஸ்ரீ துர்கை அம்மன்" என்ற பெயராகும்.

விளக்கப்படங்கள்
---------------

2001 ஆம் ஆண்டு மக்கட் தொகை கணக்கெடுப்பின்படி, 998 குடும்பங்கள், 3288 மக்கள் வசிக்கின்றனர். பெண் மற்றும் ஆண் பாலின விகிதம் 1:0.9 ஆகும். இக்கிராமத்தின் எழுத்தறிவு விகிதம் 69.77% ஆக இருந்தது.

பொது சேவைகள்
------------

### தபால் அலுவலகம்

ராணிபேட் தலைமை அலுவலகத்தின் கீழ் சட்டுவாந்தாங்கள் கிராம கிளை தபால் அலுவலகம் வருகிறது. இக்கிராமத்தின் அஞ்சல் குறியீடு "632511" ஆகும். இத்துடன் சேர்த்து  திருவண்ணாமலை மாவட்டத்தைச் சேர்ந்த 5 கிளை அலுவலகங்கள் வருகிறது. அதாவது வடஇலுப்பை, தென்னாம்பட்டு, சட்டுவந்தங்கள், புலிவலம் - சுனைபட்டு,நாட்டேரி & வேலூர் மாவட்டத்தைச் சேர்ந்த 4 கிளை அலுவலகங்கள்  
சக்கரமல்லூர், ஆனந்தங்கள், ஜகிர்வளவனுர் மற்றும் இசயனூர் போன்றவையாகும்.

### காவல் நிலையம்

திருவண்ணாமலை மாவட்டம் செய்யார் வட்டத்தில் கிராம பஞ்சாயத்தில் சட்டுவாந்தாங்கள் காவல் நிலையம் அமைந்துள்ளது. ஒரு சப்-இன்ஸ்பெக்டர் பொறுப்பில் இந்த காவல் நிலையம் உள்ளது. 

### வங்கி

இக்கிராமத்தில் கோசா தெருவில் இந்திய ஓவர் சீஸ் வங்கி-கிளை அமைந்துள்ளது.

மேற்கோள்கள்
-----------